**П Р И Л О Ж Е Н И Е**

към т. ІІІ от Методиката за оценка на риска по чл. 15, ал. 4 от Закона за защита от домашното насилие.

**Контролен списък на рискови фактори за оценка на риска на съда**

**по чл. 15, ал. 4 от ЗЗДН**

Този контролен списък има за цел да идентифицира и оцени възможните рискове от повторяемост на бъдещо насилие, ескалация на насилието или дори смъртоносно насилие.

Оценката на риска дава картина на ситуацията, в която се намира пострадалият, и е предпоставка за налагане на най-подходящите мерки за защита.

|  |  |  |  |  |  |
| --- | --- | --- | --- | --- | --- |
| Номер на дело:  |   | Година: |   | Съд: |   |
| Дата на изготвяне на оценката: |   |
| Пострадало лице:  |  |
| Ответник:  |  |

| № по ред | Въпрос | Отговор | Точки |
| --- | --- | --- | --- |
| да | не |
| 1. | Извършителят заплашвал ли е пострадалия с пистолет, нож, предмет или вещество, което може да се използва като оръжие? | 6 | 0 |   |
| 2. | През последните три месеца извършителят заплашвал ли е да убие пострадалия или децата им? | 5 | 0 |  |
| 3. | Извършителят опитвал ли се е да души или дави пострадалия? | 4 | 0 |   |
| 4. | Извършителят принуждавал ли е пострадалия към сексуален контакт против волята му? | 3 | 0 |   |
| 5. | Извършителят притежава ли огнестрелно оръжие? | 3 | 0 |   |
| 6. | Насилието от страна на извършителя увеличило ли се е като честота през последните шест месеца? | 2 | 0 |   |
| 7. | Насилието от страна на извършителя увеличило ли се е като интензивност през последните шест месеца? | 2 | 0 |   |
| 8. | Извършителят пречи ли на пострадалия да контактува със семейството, приятелите, съседите или колегите си? | 2 | 0 |   |
| 9. | През последните три месеца случвало ли се е извършителят да отнеме парите, които пострадалият печели? | 2 | 0 |   |
| 10. | Извършителят тормози ли пострадалия чрез непрестанни обаждания или заплашителни съобщения? | 2 | 0 |   |
| 11. | Извършителят проявявал ли е насилие по време на бременност на пострадалата? | 2 | 0 |   |
| 12. | Пострадалият и извършителят разделяли ли са се през последните шест месеца? | 2 | 0 |   |
| 13. | Извършителят трайно безработен ли е? | 2 | 0 |   |
| 14. | Извършителят злоупотребява ли често с алкохол? | 2 | 0 |   |
| 15. | Извършителят употребява ли наркотици? | 2 | 0 |   |
| 16. | Пострадалият има ли деца, които не са от извършителя и живеят в домакинството? | 1 | 0 |   |
| 17. | Извършителят следи ли електронната комуникация на пострадалия или него лично? | 1 | 0 |   |
| 18. | Пострадалият страхува ли се, че извършителят може да го нападне, малтретира или удари? | 1 | 0 |   |
| 19. | Пострадалият смята ли, че извършителят може да убие него или децата му? | 1 | 0 |   |
| 20. | Случвало ли се е извършителят да заплашва пострадалия, че ще се самоубие, ако го изостави? | 1 | 0 |   |
| 21. | Извършителят преживява ли сериозна житейска криза?  | 1 | 0 |   |
| 22. | Извършителят страда ли от психично заболяване? | 1 | 0 |   |
| 23. | Знае ли пострадалият за случай, в който извършителят е нарушил съдебна заповед/забрана? | 1 | 0 |   |
| 24. | Случвало ли се е извършителят да нарани или да убие домашен любимец? | 1 | 0 |   |
| 25. | Ако пострадалият и извършителят имат деца, извършителят заплашвал ли е, че ще нарани или убие децата? | 1 | 0 |   |
| Общ брой на отговорите с „ДА“: |  |
| Общ брой точки: |  |

\* Отбележете „ДА“ или „НЕ“ за всяко едно от следните твърдения, което е относимо по делото.

\*\* Отговори „ДА“ се оценяват с точките, посочени в графата за съответния въпрос, а отговори „НЕ“ се оценяват с 0 точки.